cyanic-selkie/wikianc huggingface dataset:
জয়দীপ কর্মকার
লেখক জীবন
তিনি তার অলিম্পিকে চতুর্থ হওয়ার যন্ত্রণাদীর্ণ যাত্রার কথা লিপিবদ্ধ করেন 'মাই অলিম্পিক জার্নি' নামে একটি বইতে; এই বইটি দুই সাংবাদিক দিগ্বিজয় সিং দেও এবং অমিত বোস এর দ্বারা অনুলিখিত হয়েছে। বইটি প্রকাশিত হয় ২০১৬ রিও অলিম্পিক্সের আগে। এই বইতে উঠে এসেছে লন্ডন অলিম্পিক্সের সময় কোচ এবং কর্মকর্তাদের দ্বারা নির্মিত বিভিন্ন বাধার কথা।
জুরা বেগম
জুরা বেগম (আয়ে নুউন্ত নামেও পরিচিত) হলেন একজন বর্মী নারী রাজনীতিবিদ। তিনি বার্মা ইউনিয়নে নির্বাচিত প্রথম দুইজন মহিলা সাংসদের একজন ছিলেন, অন্যজন ছিলেন খিন কি। তিনি বার্মার আরাকানের রাজনীতিবিদ ছিলেন (বর্তমানে যা রাখাইন রাজ্য, মায়ানমার)। তিনি ১৯৫১ সালের বর্মী সাধারণ নির্বাচনে, মংডু-২ আসনের প্রতিনিধি হিসাবে বার্মার সংসদে সাংসদ নির্বাচিত হয়েছিলেন।
কক্সবাজার-৪
কক্সবাজার-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কক্সবাজার জেলায় অবস্থিত জাতীয় সংসদের ২৯৭নং আসন।
ইতিহাস
এই আসনটি ১৯৮৬ সালে গঠিত হয়। পূর্বে এটি রামু উপজেলা-টেকনাফ উপজেলা-উখিয়া উপজেলা নিয়ে গঠিত অবিভক্ত চট্টগ্রাম-১৮ আসন ছিল।
সীমানা
কক্সবাজার-৪ আসনটি কক্সবাজার জেলার উখিয়া উপজেলা ও টেকনাফ উপজেলা নিয়ে গঠিত।
আবদুল্লাহ ইবনে আবদুল মুত্তালিব
বিবাহ
আবদুল মুত্তালিব তাঁর পুত্র আব্দুল্লাহকে নিয়ে ওয়াহাব ইবনে আব্দুল মানাফের কাছে তাঁর কন্যা আমেনার সাথে বিয়ের প্রস্তাব দেন। ওয়াহাব রাজি হয়ে যান। বিয়ের অনুষ্ঠানে হালাহ বিনতে ওয়াহাব নামক ওয়াহাবের অন্য আরেকজন মেয়েকে মুত্তালিব নিজের জন্য পছন্দ করেন। ওয়াহাব এতেও নিজের সন্মতি দেন। আর তাই একই অনুষ্ঠানে আব্দুল্লাহ ও মুত্তালিব যথাক্রমে আমেনা ও হালাহকে বিয়ে করেন।
বিবাহ পরবর্তী
আমিনা বিনতে ওয়াহবকে বিয়ে করার পর, আব্দুল্লাহ ইবনে আবদুল মুত্তালিব তার সাথে তিন দিন বসবাস করেন। এটি তাদের রীতি ছিল যে একজন পুরুষ তার স্ত্রীর সাথে তার(আমেনার) পিতার পরিবারে মাত্র তিন রাত থাকতে পারে। আমিনা (রাঃ) বলেনঃ আমি তাকে (নবী সাল্লাল্লাহু আলাইহি ওয়াসাল্লাম) নিয়ে গর্ভবতী হয়েছিলাম কিন্তু তাঁকে প্রসব করা পর্যন্ত আমার কোন অস্বস্তি হয়নি।
নাম
তাঁর নাম আব্দুল্লাহ। আরবী আব্দুল্লাহ( عبد الله) শব্দের অর্থ হল- "আল্লাহর দাস"।
আদী সাঈদ
ক্লাব ক্যারিয়ার
আদী সাঈদ মাংগিস ইউনাইটেডের হয়ে খেলার মাধ্যমে তার ফুটবলের কর্মজীবন শুরু করেছিলেন। যিনি প্রাক্তন ব্রুনাই ফরোয়ার্ড মাজিদী গনি দ্বারা প্রশিক্ষিত হয়েছেন। ২০০৭ সালে তিনি ব্রুনাইয়ের প্রিমিয়ার লিগে নতুনভাবে প্রমোশন লাভ করেন এবং ২০১২ সাল পর্যন্ত ব্রুনাই প্রিমিয়ার লিগে খেলেছেন। যখন তিনি আন্তর্জাতিক অঙ্গনে খেলছিলেন তখন ব্রুনাইয়ের একমাত্র পেশাদার ক্লাব ডিপিএমএম ফুটবল ক্লাব তাকে ২০১২ সালের এস লীগের মৌসুমের জন্য স্বাক্ষর করে। সেই বছর ২৩ জুন ওয়ারিয়র্স এফসির বিরুদ্ধে ডিপিএমএম ফুটবল ক্লাবের হয়ে তিনি তার প্রথম গোল করেন।
পরের মৌসুমে আদী সাঈদ বদলি খেলোয়াড় হিসেবে অনেক সময় খেলেন, কিন্তু তার দলের খেলোয়াড়রা অভিভূত না হয়ে খেলে যার ফলে তারা উক্ত মৌসুমে ৮ম স্থান অধিকার করতে সক্ষম হয়। এর ফলে তাদের কোচ জেরান সিমুনিচ তার চাকরি হারিয়ে ফেলেন। আদী সাঈদদের নতুন কোচ স্টিভ কিয়ান পুরানো কোচের বিপরীতে তাকে আরও বেশি ব্যবহার করতে অনিচ্ছুক ছিল, ২০১৪ সালে এস. লীগের মধ্যে মাত্র ১০টি ম্যাচে তার কোচ তাকে খেলায়। তবে তিনি লীগ কাপের ফাইনালে খেলার সুযোগ পান, এবং আগস্ট মাসে হুগং ইউনাইটেড ও উডল্যান্ডস ওয়েলিংটনের বিপক্ষে তিনি দুটি গোল করেন।
ব্যক্তিগত জীবন
আদী সাঈদের তিনজন বড় ভাই আছেন যারা ব্রুনাই জাতীয় ফুটবল দলকে প্রতিনিধিত্ব করেছেন; তারা হচ্ছেন মোহাম্মদ শাহরাজেন সাঈদ, যিনি বর্তমানে তার সাথে ডিপিএমএম ফুটবল ক্লাবে খেলছেন, আমালুল আরিফিন শাহ সাঈদ এবং আহমদ হাফিজ সাঈদ, যারা উভয়ে তার ডিপিএমএম ফুটবল ক্লাবের হয়ে পূর্বে খেলেছেন।  তার তিনটি ছোট ভাই আছে: সাবেক মাজরা ফিউচার হাইট পার্টির আব্দুল আজিম, ব্রুনাই অনূর্ধ্ব-১৯ দলের আব্দুল মাতেন এবং ব্রুনাই অনূর্ধ্ব-১৬ দলের আন্তর্জাতিক খেলোয়াড় হাকেম।
আদী সাঈদের ট্রেডমার্ক গোল উদ্‌যাপন হচ্ছে "কার্টুইয়েল ব্যাকফ্লিপ"। তিনি ২০১৪ সালে পূর্ব তিমুরের বিরুদ্ধে তার বড় ভাই মোহাম্মদ শাহরাজেন সাঈদের সাথে একটি সিঙ্ক্রোনাইজ উদ্‌যাপন করেন।
কাউয়ারখোপ ইউনিয়ন
কাউয়ারখোপ বাংলাদেশের কক্সবাজার জেলার অন্তর্গত রামু উপজেলার একটি [[ইউনিয়ন
আয়তন
কাউয়ারখোপ ইউনিয়নের আয়তন ৬১৪৪ একর (২৪.৮৬ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী কাউয়ারখোপ ইউনিয়নের লোকসংখ্যা ২০,৩৫৩ জন। এর মধ্যে পুরুষ ১০,২১৮ জন এবং মহিলা ১০,১৩৫ জন।
অবস্থান ও সীমানা
রামু উপজেলার মধ্যাংশে কাউয়ারখোপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে রাজারকূল ইউনিয়ন, ফতেখাঁরকূল ইউনিয়ন ও জোয়ারিয়ানালা ইউনিয়ন; উত্তরে রাজারকূল ইউনিয়ন ও গর্জনিয়া ইউনিয়ন; পূর্বে গর্জনিয়া ইউনিয়ন, কচ্ছপিয়া ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং দক্ষিণে বান্দরবান জেলার নাইক্ষ্যংছড়ি উপজেলার সোনাইছড়ি ইউনিয়ন ও ঘুমধুম ইউনিয়ন ও রামু উপজেলাধীন খুনিয়াপালং ইউনিয়ন অবস্থিত।
প্রশাসনিক কাঠামো
কাউয়ারখোপ ইউনিয়ন রামু উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামু থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
শিক্ষা ব্যবস্থা
কাউয়ারখোপ ইউনিয়নের সাক্ষরতার হার ২১.৮৭%। এ ইউনিয়নে ২টি মাধ্যমিক বিদ্যালয় ও ৪টি সরকারি প্রাথমিক বিদ্যালয় ও ২টি বেসরকারি প্রাথমিক বিদ্যালয় সহ ৫টি মাদ্রাসা, এতিমখানা রয়েছে।
শিক্ষা প্রতিষ্ঠান
মাদ্রাসা সমূহ।
আলহাজ্ব সাইমুম সরওয়ার কমল উচ্চ বিদ্যালয়
সমাজিক সংগঠন
https://www.facebook.com/Kawarkhopislamiyounggeneration
যোগাযোগ ব্যবস্থা
কাউয়ারখোপ ইউনিয়নে যোগাযোগের প্রধান সড়ক হল রামু-কচ্ছপিয়া সড়ক। প্রধান যোগাযোগ মাধ্যম সিএনজি চালিত অটোরিক্সা,বাস। সকাল প্রকার যানবাহন নিয়ে কাউয়ারখোপ আসা যায়।
খাল ও নদী
কাউয়ারখোপ ইউনিয়নের মধ্য দিয়ে প্রবাহিত হচ্ছে বাঁকখালী নদী।
ইয়ান মায়েন
থাম্ব|264x264পিক্সেল|জান মায়েনের উত্তর -পশ্চিম উপকূলের প্যানোরামিক ছবি ইয়ান মায়েন (Jan Mayen) উত্তর মহাসাগরে অবস্থিত একটি নরওয়েজীয় আগ্নেয় দ্বীপ। এটি আইসল্যান্ডের ৬০০ কিলোমিটার উত্তর-পূর্বে, গ্রিনল্যান্ড থেকে ৫০০ কিলোমিটার পূর্বে এবং নরওয়ের উত্তর অন্তরীপ থেকে ১০০০ কিলোমিটার পশ্চিমে অবস্থিত। এটি একটি পার্বত্য দ্বীপ, যার সর্বোচ্চ পর্বতটি হল দ্বীপের উত্তরে অবস্থিত বেরেনবার্গ আগ্নেয়গিরি। দ্বীপটি দুইটি অংশ নিয়ে গঠিত; উত্তরের বৃহত্তর উত্তর-ইয়ান এবং দক্ষিণের ক্ষুদ্রতর দক্ষিণ-ইয়ান। এই অংশ দুইটি একটি ২.৫ কিলোমিটার প্রশস্ত স্থলযোজকের মাধ্যমে সংযুক্ত। যদিও প্রশাসনিকভাবে আলাদা, স্‌ভালবার্দ দ্বীপ এবং ইয়ান মায়েন দ্বীপকে একত্রে একটি আইএসও ৩১৬৬-১ আলফা-২ দেশ সংকেত দেওয়া হয়েছে, যা হল "SJ"।
বিজ্ঞানীরা মনে করছেন যে ইয়ান মায়েনের আশেপাশের সমুদ্র তলদেশে পেট্রোলিয়াম ও প্রাকৃতিক গ্যাসের বড় মজুদ থাকতে পারে।
.বিবি
.বিবি বারবাডোজের কাউন্ট্রি কোড টপ লেভেল ডোমেইন নাম, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .বিবি প্রকাশ হওয়ার পর থেকে এটি কয়েকটি সংস্থা নিয়ন্ত্রণ করেছ। প্রথম এটি নিয়ন্ত্রণ করত পোয়ের্তরিকা বিশ্ববিদ্যালয়। ১৯৯৬ সালে এর নিয়ন্ত্রণকারী সংস্থা হিসেবে বারবাডোজ সরকার ক্যাবল ও ওয়ারলেস লিমিটেডের নাম ঘোষণা করে। ২০০৭ সালে এর নিয়ন্ত্রণ দেওয়া হয় টেলিকমস ইউনিটকে।
দ্বিতীয় স্তর অথবা তৃতীয় স্তরের ডোমেইন নামের জন্য বছরে $১২০ করে দিতে হয়।. বর্তমানে বারবাডোজে কোন ধরনের যোগাযোগ ব্যতীত বাণিজ্যিক কাজের জন্য ডোমেইন দেওয়া হয় না।
কার্যকাল
right|thumb|200px|.বিবি ডোমেইনের পূর্র লগো
লাল চান্দা
লাল চান্দা (বৈজ্ঞানিক নাম: Parambassis lala) (ইংরেজি: Highfin Glassy Perchlet) হচ্ছে Ambassidae পরিবারের Parambassis গণের একটি স্বাদুপানির মাছ।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
মৌখিক পুনরুদন থেরাপি
মৌখিক পুনরুদন থেরাপি হলো এমন একধরনের তরল পুনঃস্থাপন থেরাপি বা চিকিৎসা পদ্ধতি যা ব্যবহৃত হয় পানিস্বল্পতার চিকিৎসা হিসেবে, যা কিনা বিশেষত ডায়রিয়া বা অতিসার রোগের জন্যে হয়ে থাকে। এই চিকিৎসা প্রক্রিয়ায় ব্যবহৃত হয় খাবার পানি, যার সাথে থাকে বেশ খানিকটা শর্করা বা গ্লুকোজ এবং লবণ, বিশেষত সোডিয়াম ও পটাশিয়াম। মৌখিক পুনরুদন থেরাপি নাসাপথে স্থাপিত খাদ্যনল দ্বারাও দেয়া যায়। থেরাপির মধ্যে চিকিৎসাসূচি অনুসারে জিংক সম্পূরক হিসেবে প্রদান অন্তর্ভুক্ত থাকতে হবে। হিসাব অনুযায়ী  মৌখিক পুনরুদন থেরাপির  দ্বারা ডায়রিয়াজনিত মৃত্যুহার ৯৩% শতাংশ পর্যন্ত হ্রাস করা সম্ভব।
এই পদ্ধতির পার্শ্বপ্রতিক্রিয়ার মধ্যে রয়েছে বমি, উচ্চ-রক্তচাপ এবং রক্তে সোডিয়ামের পরিমাণ বেড়ে যাওয়া। থেরাপি চলাকালীন যদি বমি হয়, তাহলে নির্দেশনা অনুযায়ী ১০ মিনিট থেরাপি বন্ধ রেখে পুনরায় চালু করতে হবে। নির্দেশিত পদ্ধতি অনুযায়ী এই থেরাপিতে ব্যবহৃত হয় সোডিয়াম ক্লোরাইড, সোডিয়াম সাইট্রেট, পটাশিয়াম ক্লোরাইড এবং শর্করা বা গ্লুকোজ। যদি প্রথম উল্লিখিত এই উপাদানগুলো না পাওয়া যায় তাহলে, গ্লুকোজ জাতীয় শর্করার বদলে সুক্রোজ  শর্করা এবং সোডিয়াম সাইট্রেট এর বদলে সোডিয়াম বাই কার্বনেট ব্যবহার করা যাবে।  এ পদ্ধতিতে গ্লুকোজ  অন্ত্রে সোডিয়ামের শোষণ বাড়িয়ে দেয় এবং ফলাফলস্বরূপ পানির শোষণ ও বৃদ্ধি পায়। এই থেরাপির জন্যে ব্যবহৃত আরো বেশ কিছু প্রস্তুতপ্রণালী রয়েছে যার মধ্যে কিছু প্রস্তুতপ্রণালী ঘরেই সম্পাদন সম্ভব। যদিও ঘরে প্রস্তুতকৃত  মিশ্রণের ব্যবহার নিয়ে যথেষ্ট গবেষণা হয়নি।
মৌখিক পুনরুদন থেরাপির উদ্ভাবন ১৯৪০ সালের দিকে ঘটলেও ১৯৭০ এর আগে এর ব্যবহার তেমনভাবে প্রচলিত হয়নি। মৌখিক পুনরুদন মিশ্রণ  বিশ্ব স্বাস্থ্য সংস্থার অত্যাবশ্যকীয় ঔষধ তালিকা -একটি স্বাস্থ্য ব্যবস্থার জন্য সর্বাধিক কার্যকরী এবং নিরাপদ ঔষধগুলোর তালিকার অন্তর্ভুক্ত। ১ লিটার পানির জন্য প্রয়োজনীয় মিশ্রণের পাইকারি মূল্য একটি উন্নয়নশীল দেশে মাত্র ০.০৩ থেকে ০.২০  মার্কিন ডলার হয়ে থাকে। ২০১৫ সালের তথ্যানুযায়ী প্রায় ৪১ শতাংশ শিশু বৈশ্বিকভাবে ডায়রিয়া আক্রান্ত হওয়ার জন্য মৌখিক মৌখিক পুনরুদন থেরাপি গ্রহণ করে থাকে। এই থেরাপির ব্যবহার অনূর্ধ্ব  ৫ বছর বয়সী শিশু মৃত্যুর হার কমাতে গুরুত্বপূর্ণ ভূমিকা পালন করেছে।
চিকিৎসাক্ষেত্রে ব্যবহার
ওআরটি বা মৌখিক পুনরুদন থেরাপি অন্যান্য তরল প্রতিস্থাপন থেরাপির তুলনায় কম হানিকর বিশেষ করে আন্তঃশিরা (আইভি) তরল প্রতিস্থাপন থেরাপির তুলনায়। বাচ্চাদের স্বল্প থেকে মাঝারি মাত্রার পানিস্বল্পতা যা কিনা হাসপাতালের জরুরি বিভাগ গুলোতে প্রায়শই দেখা যায় তা খুব সহজেই ওআরটি বা মৌখিক পুনরুদন থেরাপির দ্বারা সহজেই শুশ্রুষা করা যায়। মৌখিক পুনরুদন থেরাপি প্রাপ্ত ব্যক্তির ৬ ঘণ্টার মধ্যে খাদ্য গ্রহণ করা উচিত এবং ২৪ থেকে ৪৮ ঘণ্টার মধ্যে স্বাভাবিক খাদ্য গ্রহণ শুরু করতে হবে।সীমিত যোগান বা সীমিত সুযোগ-ব্যবস্থা প্রাপ্তির ক্ষেত্রে মৌখিক পুনরুদন থেরাপি আগুনে পোড়ার জন্য সৃষ্ট পানি স্বল্পতার লক্ষণগুলো নিরসন এবং তরল পুনরুদনের জন্যেও ব্যবহৃত হতে পারে ।
কার্যকারিতা
ওআরটি বা ওআরএস ডায়রিয়াজনিত মৃত্যুর হার প্রায় ৯৩ শতাংশ পর্যন্ত কমাতে সক্ষম। চারটি উন্নয়নশীল দেশেও ঘটনা পর্যবেক্ষণ করে দেখা গিয়েছে যে মৌখিক পুনরুদন থেরাপির ব্যবহার এবং মৃত্যুহার হ্রাসের মধ্যে যোগসূত্র রয়েছে।
চিকিৎসাবিধি
মৌখিক পুনরুদন থেরাপি দ্বারা চিকিৎসা শুরু করার আগে পানিস্বল্পতার মাত্রা জেনে নেয়া অত্যাবশ্যক। ওআরটি যেসব ব্যক্তি পানিস্বল্পতায় আক্রান্ত নয় এবং যারা পানিস্বল্পতায় আক্রান্ত হওয়ার লক্ষণ প্রকাশ করে উভয়ের জন্য কার্যকর। যেসব ব্যক্তি অতীব মাত্রার পানিস্বল্পতার লক্ষণ প্রকাশ করেন তাদের অতিসত্বর পেশাদার চিকিৎসকের শরণাপন্ন হওয়া উচিত এবং যত দ্রুত সম্ভব আন্তঃশিরা তরল প্রতিস্থাপন শুরু করা উচিত শরীরের তরলের স্বাভাবিক পরিমাণ পুনঃপ্রতিষ্ঠা করার জন্যে।
প্রতিলক্ষণ/যেসব ক্ষেত্রে ব্যবহার করা যাবেনা
ও আর টি বা মৌখিক পুনরুদন থেরাপি কিছু কিছু ক্ষেত্রে বন্ধ করে দিতে হবে এবং আন্তঃশিরা তরল প্রতিস্থাপন পদ্ধতি চালু করতে হবে, সেই বিশেষ ক্ষেত্র সমূহের মধ্যে অন্তর্ভুক্ত হচ্ছে- সঠিকভাবে মৌখিক পুনরুদন থেরাপি প্রদানের পরেও বমি দীর্ঘায়িত হওয়া, মৌখিক পুনরুদন থেরাপি দেয়ার পরও পানিস্বল্পতার লক্ষণগুলো ক্রমেই অবনতি হওয়া, চেতনা বা জ্ঞান লোপ পাওয়ার জন্য বা অচেতন হওয়ার জন্য ব্যক্তি যদি তরল গিলতে না পারে অথবা ব্যক্তির অন্ত্রে কোন ধরনের বাধা বা প্রতিবন্ধকতা সৃষ্টি হয়ে আছে এমন কোনো লক্ষণ যদি প্রকাশ পায় এবং আইলিয়াস রোগ বা অন্ত্রের স্বাভাবিক চলন হ্রাস পাওয়া । বায়ু সংবহনতন্ত্র বা শ্বাসতন্ত্রের রক্ষাকারী ব্যবস্থায় সমস্যা সৃষ্টির জন্য যদি রক্ত সংবহনের অসুবিধা তৈরি হয় সেসব ব্যক্তির ক্ষেত্রে মৌখিক পুনরুদন থেরাপি ব্যবহারে নিষেধাজ্ঞা দেয়া হতে পারে। স্বল্প সময়ের বমিতে মৌখিক পুনরুদন থেরাপি বন্ধ করার প্রয়োজন নেই। যেসব ব্যক্তির বমি হচ্ছে তাদের ক্ষেত্রে একেক বারে অল্প অল্প করে, আস্তে আস্তে এবং একটু পর পরেই মৌখিক পুনরুদন থেরাপি প্রদান করলে তা বমি উপশম হতে সহায়তা করবে।
প্রস্তুতপ্রণালী
থাম্ব|বাণিজ্যিকভাবে পূর্বপ্রস্তুতকৃত পানিতে মিশিয়ে গ্রহণের উপযোগী পুনরুদন তরলের নমুনা থাম্ব|বিশ্ব স্বাস্থ্য সংস্থা কর্তৃক নির্দেশিত বিধি অনুযায়ী প্রস্তুতকৃত মৌখিক পুনরুদন দ্রবণ (২৫০ মিলি) ডব্লিউ.এইচ.ও বা বিশ্ব স্বাস্থ্যসংস্থা এবং ইউনিসেফ সম্মিলিতভাবে মৌখিক পুনরুদন মিশ্রণ এবং মৌখিক পুনরুদন লবণ উৎপাদনের পদ্ধতি উদ্ভাবন করেছে (সাধারণভাবে উভয়কেই ও.আর.এস হিসাবে বলা হয়)। এরই সাথে দ্রবণের উৎপাদনের জন্যে দরকারি উপাদানের প্রাপ্যতার উপর নির্ভর করে তারা গ্রহণযোগ্য বিকল্প প্রস্তুতপ্রণালীর বিবরণও দিয়ে থাকে। এছাড়াও বাণিজ্যিকভাবে পূর্বপ্রস্তুতকৃত পুনরুদন তরল এবং পানিতে মিশিয়ে খাওয়ার উপযোগী মিশ্রণও পাওয়া যায়।
বর্তমানে প্রচলিত ডব্লিউ.এইচ.ও বর্ণিত মৌখিক পুনরুদন মিশ্রণের প্রস্তুত প্রণালী হচ্ছে ( যা কিনা স্বল্প অসমোল বিশিষ্ট ও.আর.এস অথবা হ্রাসকৃত অভিস্রাব্যতা বিশিষ্ট ও.আর.এস হিসেবেও পরিচিত)  ২.৬ গ্রাম লবণ ( সোডিয়াম ক্লোরাইড রাসায়নিক সংকেত→ NaCl ),  ২.৯ গ্রাম ট্রাই -সোডিয়াম সাইট্রেট ডাইহাইড্রেট ( রাসায়নিক সংকেত →C6H5Na3O7⋅2H2O ), ১.৫ গ্রাম পটাশিয়াম ক্লোরাইড ( KCl),   ১৩.৫ গ্রাম গ্লুকোজ (C6H12O6 ) প্রতি লিটার তরলের জন্য।  যা কিনা ৪৪ মিলিমোল লবণ ১০ মিলিমোল  ট্রাই সোডিয়াম সাইট্রেট  ডাইহাইড্রেট,  ২০ মিলিমোল পটাশিয়াম ক্লোরাইড এবং ৭৫ মিলিমোল গ্লুকোজ প্রতি লিটার তরলের জন্যে। মিশ্রণটির অভিস্রাব্যতা সর্বসাকুল্যে হবে ( ৪৪×২ + ১০×৪ + ২০× ২ + ৭৫)=  ২৪৩ মিলি অসমোল/ লিটার।
মৌখিক পুনরুদন থেরাপির মিশ্রণের প্যাকেট যদি পাওয়া না যায় তবেও একটি মৌলিক বা খুবই সাধারণ মৌখিক পুনরুদন মিশ্রণ তৈরি করা যেতে পারে।  এটি প্রস্তুত করা যাবে ৬ চা-চামচ (২৫.২ গ্রাম)  চিনি এবং ০.৫ চা-চামচ (২.৯ গ্রাম)  লবণ ১ লিটার পানিতে দ্রবীভূত করে।এখানে চিনি এবং লবণের মোলার অনুপাত ১:১  হওয়া বাঞ্ছনীয় এবং মিশ্রণটি উচ্চ অসমোলার বিশিষ্ট হওয়া যাবে না।  পুনরুদন প্রকল্পের মতে "দ্রবণটি কিছুটা পাতলা বা কম গাঢ় হিসাবে তৈরি করাটা (১ লিটারের কিছুটা বেশি বিশুদ্ধ পানি দিয়ে) ক্ষতিকর কিছু নয়।
যখন মৌখিক  পুনরোদন লবণের প্যাকেট এবং এবং পরিমাপ করার জন্য উপযোগী চা-চামচ না পাওয়া যাবে  চিনি এবং লবণ পরিমাপের জন্য, ডব্লিউ.এইচ.ও বা বিশ্বস্বাস্থ্য সংস্থার পরামর্শ মতে ঘরে তৈরি তরল জাউভাত, স্যুপ ইত্যাদি তরল প্রতিস্থাপন বজায় রাখার জন্য বিবেচনা করা যেতে পারে এবং ব্যবহার করা যেতে পারে। ২০১৩ সালে প্রকাশিত ল্যান্সেট জার্নালের একটি পর্যালোচনা অনুযায়ী পানিস্বল্পতা রোধের জন্য উপযোগী গৃহে তৈরি তরলের ওপর আরো গবেষণা হওয়া প্রয়োজন।  ক্রীড়াকার্যে ব্যবহৃত পানীয় আদর্শ মৌখিক পুনরোদন তরল নয়, কিন্তু আদর্শ উপাদান কিংবা আদর্শ তরল যখন পাওয়া যাবেনা  তখন এগুলো ব্যবহার করা যাবে।  কোন  অধিকতর ভালো,আদর্শ বিকল্প নেই বিধায় এগুলোর ব্যবহারে পিছপা হওয়া যাবেনা বা এগুলো ব্যবহারে বিরত থাকা যাবেনা ; পুনরোদন বা তরল প্রতিস্থাপন এ ক্ষেত্রে প্রাধান্য পাবে।  কিন্তু স্বাভাবিক অবস্থায় এগুলো কোনোভাবেই মৌখিক পুনরুদন মিশ্রণের বিকল্প নয়।
হ্রাসকৃত-অভিস্রাব্যতা
২০০৩ সালে বিশ্ব স্বাস্থ্য সংস্থা এবং ইউনিসেফ মৌখিক পুনরুদন মিশ্রণের অভিস্রাব্যতা ৩১১ থেকে ২৪৫ মিলি অসমোল/লিটারে হ্রাস করার জন্য সুপারিশ করে।  এই নির্দেশিকাসমূহ ২০০৬ সালে পুনরায় নবায়ন করা হয়। এই সুপারিশগুলো করা হয় বেশ কিছু মেডিকেল পর্যবেক্ষণের  মাধ্যমে যেখানে দেখা যায় যে হ্রাসকৃত অভিস্রাব্যতাবিশিষ্ট মিশ্রণ ডায়রিয়ায় আক্রান্ত বাচ্চাদের পায়খানার পরিমাণ প্রায় ২৫ ভাগ এবং আন্তঃশিরা থেরাপির প্রয়োজনীয়তা প্রায় ৩০ ভাগ পর্যন্ত হ্রাস করে  আদর্শ পুনরুদন মিশ্রণের তুলনায়। বমির প্রকোপও হ্রাস পায়। প্রচলিতভাবে আদর্শ মিশ্রণের তুলনায় হ্রাসকৃত অভিস্রাব্যতা বিশিষ্ট মৌখিক পুনরুদন মিশ্রণে গ্লুকোজ এবং সোডিয়াম এর ঘনত্ব কম থাকে, কিন্তু পটাশিয়াম এবং সাইট্রেট এর ঘনত্ব অপরিবর্তিত থাকে।
কলেরা রোগীদের জন্য যথেষ্ট সোডিয়াম না থাকার কারণে হ্রাসকৃত অভিস্রাব্যতাবিশিষ্ট দ্রবণের সমালোচনা করা হয়।কিন্তু মেডিকেল পর্যবেক্ষণে দেখা যায় হ্রাসকৃত অভিস্রাব্যতাবিশিষ্ট মিশ্রণ কলেরায় আক্রান্ত শিশু এবং বয়স্কদের ক্ষেত্রেও কার্যকর।আপাতদৃষ্টিতে এগুলো নিরাপদ, কিন্তু মেডিকেল গবেষণা নিয়ে কাজ করা ব্রিটিশ সংস্থা কনক্রেনের পর্যালোচনামতে কিছু সাবধানতা অবলম্বন করতে হবে।
খাদ্যগ্রহণ
তীব্র পানিস্বল্পতা সেরে যাবার পর এবং স্বাভাবিক রুচি ফিরে আসার পর ব্যক্তিকে যথাযথ খাদ্য প্রদান অন্ত্রের স্বাভাবিক কার্যক্ষমতা  পুনরুদ্ধার প্রক্রিয়াকে গতিশীল করে,  ওজন হ্রাসের হার কমায় এবং বাচ্চাদের অব্যাহত বৃদ্ধি সাধনে সহায়তা করে।  এক্ষেত্রে অল্প পরিমাণে বারবার খাবার প্রদান করা বাচ্চার জন্যে বেশি সহনীয় ( বাচ্চাকে প্রতি তিন থেকে চার ঘণ্টা অন্তর অন্তর খাবার প্রদান করা) ।  জলের মতো তরল পায়খানা সম্পন্ন ডায়রিয়ায় আক্রান্ত শিশু সাধারণত পানিস্বল্পতা দূর হওয়ার সাথে সাথেই তার খাবারের রুচি ফেরত পায়,  যেখানে রক্তপায়খানাযুক্ত ডায়রিয়ায় শিশু সাধারণত খুবই অল্প পরিমাণে খাবার গ্রহণ করে থাকে যতদিন না রোগ পুরোপুরি ভাবে সেরে যায়।  এসব শিশুদেরকে যত তাড়াতাড়ি সম্ভব স্বাভাবিক খাদ্য গ্রহণে উৎসাহিত করতে হবে। বিশ্ব স্বাস্থ্য সংস্থা এই পরামর্শ দেয় যে, ডায়রিয়া সেরে যাবার সাথে সাথে শিশুকে প্রতিদিন  এক বেলা অতিরিক্ত আহার প্রদান করতে হবে পরবর্তী দুই সপ্তাহ পর্যন্ত, এবং যদি শিশু অপুষ্টির শিকার হয় তাহলে আরো বেশি সময় ধরে প্রতিদিন এক বেলা অতিরিক্ত আহার প্রদান করতে হবে।
অপুষ্টিতে আক্রান্ত শিশু
অপুষ্টিজনিত কারণে পেশিক্ষয় হওয়া (শুকিয়ে যাওয়া) বাচ্চাদের ক্ষেত্রে পানিস্বল্পতা খুব বেশি বলে মনে হতে পারে, যেখানে কিনা অপুষ্টির কারণে শরীর ফুলে যাওয়া বাচ্চাদের ক্ষেত্রে পানিস্বল্পতা খুবই কম মনে হতে পারে। এসব শিশুদের সেবার ক্ষেত্রে তাদের অপুষ্টির যত্নশীল ব্যবস্থাপনা এবং অন্যান্য সংক্রমণের চিকিৎসা অবশ্যই অন্তর্ভুক্ত থাকতে হবে।  পানি স্বল্পতা নির্ণয়ের কিছু প্রয়োজনীয়  লক্ষণের মধ্যে রয়েছে পানি খাওয়ার জন্য অত্যধিক আগ্রহ বা ব্যগ্রতা, ঠান্ডা এবং ভেজা হাত-পা,  দুর্বল অথবা অনুপস্থিত রেডিয়াল ধমনির স্পন্দন (কবজিতে) এবং প্রস্রাব কমে যাওয়া অথবা প্রস্রাব বন্ধ হয়ে যাওয়া। তীব্র অপুষ্টির শিকার শিশুদের ক্ষেত্রে, প্রায়শই মাঝারি এবং তীব্র পানিস্বল্পতার মধ্যে পার্থক্য  করা সম্ভব হয় না। একটি তীব্র অপুষ্টিতে আক্রান্ত শিশু যার কিনা তীব্র পানিস্বল্পতার লক্ষণও রয়েছে, কিন্তু যার কোন পানির মতো তরল পায়খানাসম্পন্ন ডায়রিয়ার ইতিহাস নেই তাদেরকে সেপটিক শক এর (সংক্রমণের কারণে সৃষ্ট রক্তচাপ কমে যাওয়া সহ আরো কিছু  সমস্যাপূর্ণ অবস্থা)  চিকিৎসা প্রদান করতে হবে।
প্রাথমিক বা মৌলিক ও.আর.এস বা মোখিক পুনরুদন দ্রবণ  (৯০ মিলি.মোল সোডিয়াম/লিটার) এবং বর্তমানের আদর্শ হ্রাসকৃত অভিস্রাব্যতাবিশিষ্ট ও.আর.এস (৭৫ মিলিমোল সোডিয়াম / লিটারে)  উভয়েই ডায়রিয়ার কারণে সৃষ্ট পানিস্বল্পতায় ভোগা তীব্র অপুষ্টির শিকার শিশুর জন্য  অত্যধিক বেশি পরিমাণে সোডিয়াম এবং খুবই কম পরিমাণ পটাশিয়াম বিদ্যমান। এই অবস্থাসম্পন্ন বাচ্চাদের ক্ষেত্রে রিসোম্যাল ( ইংরেজিতে → রিহাইড্রেশন সলিউশন ফর ম্যালনিট্রিশন বা অপুষ্টির জন্য প্রযোজ্য পুনরোদন দ্রবণ ) নির্দেশিত।  এতে হ্রাসকৃত অভিস্রাব্যতাবিশিষ্ট  দ্রবণ এর তুলনায়  কম পরিমাণ সোডিয়াম (৪৫ মিলিমোল / লিটার )  এবং বেশি পরিমাণ পটাশিয়াম ( ৪০ মিলিমোল/লিটার)   বিদ্যমান।
এটি ইউনিসেফ অথবা অন্যান্য প্রস্তুতকারক দ্বারা প্রস্তুতকৃত প্যাকেটে পাওয়া যায়। একটি ব্যতিক্রম ক্ষেত্রে : যদি তীব্র অপুষ্টির শিকার শিশুর তীব্র ডায়রিয়াও বিদ্যমান থাকে ( রিসোম্যাল  এই ক্ষেত্রে হয়তোবা যথেষ্ট পরিমাণে সোডিয়াম সরবরাহ করতে পারবে না),  এই ক্ষেত্রে আদর্শ হ্রাসকৃত অভিস্রাব্যতাসম্পন্ন ও.আর.এস (৭৫ মিলিমোল সোডিয়াম/লিটার)  নির্দেশিত।অপুষ্টির শিকার শিশুকে ধীরে ধীরে পুনরুদন প্রদান করতে হবে।  বিশ্বস্বাস্থ্য সংস্থার পরামর্শ অনুযায়ী প্রথম ২ ঘণ্টার প্রতি ঘণ্টায় শিশুর প্রতি কেজি ওজনের জন্য ১০ মিলিলিটার করে রিসোম্যাল বা অপুষ্টির জন্য প্রযোজ্য পুনরুদন দ্রবণ  প্রদান করতে হবে ( উদাহরণস্বরূপ : একটি ৯ কেজি ওজনের বাচ্চাকে (৯ × ১০) = ৯০ মিলিলিটার রিসোম্যাল তরল ১ম ঘণ্টায় দিতে হবে এবং আরো ৯০ মিলিলিটার তরল ২য় ঘণ্টায় দিতে হবে)  এবং তারপর এই একই হারে এবং একই পরিমাণে অথবা এর চেয়ে কম পরিমাণে রিসোম্যাল তরল দিতে হবে শিশুর তৃৃষ্ণা এবং  পায়খানার পরিমাণ এর উপর ভিত্তি করে,  মনে রাখতে হবে অপুষ্টির শিকার শিশু নিস্তেজ এবং অবসন্ন হতে পারে। শিশু যদি খুবই কম পরিমাণে পান করে বা সঠিক ভাবে পান করতে সক্ষম না হয়, তাহলে নাসা পথে স্থাপিত খাদ্যনল ব্যবহার করতে হবে। এক্ষেত্রে পুনরুদনের জন্যে শিরাপথ ব্যবহার করা যাবে না কেবলমাত্র যদি না বাচ্চার শক থাকে (রক্তচাপ হ্রাস পাওয়া সহ কিছু সমস্যাদি) এবং যদি শিশুর শক থাকে তখন খুবই যত্নশীল ভাবে শিরাপথ ব্যবহার করতে হবে, শিরাপথে খুবই ধীরে ধীরে তরল প্রবাহিত করতে হবে যাতে করে রক্ত সংবহন প্রক্রিয়া এবং হৃদযন্ত্রের উপর অধিক চাপ সৃষ্টি এড়ানো যায়।
পুনরুদন  শুরুর দুই থেকে তিন ঘণ্টার মধ্যে খাদ্য প্রদান শুরু করা উচিত এবং প্রতি দুই থেকে তিন ঘণ্টা অন্তর অন্তর খাবার প্রদান করা উচিত। পরিপূর্ণ রুচি ফিরে আসার আগে বাচ্চাকে  একটি প্রারম্ভিক দানাদার শস্য-জাতীয় খাবারের জন্য, বিশ্বস্বাস্থ্য সংস্থার পরামর্শ মতে ২৫ গ্রাম পাস্তুরিত গুঁড়া দুধ, ২০ গ্রাম উদ্ভিজ্জ তেল, ৬০ গ্রাম চিনি এবং ৬০ গ্রাম চালের গুঁড়া অথবা অন্য কোন খাদ্যশস্য  ১০০০ মিলিলিটার পানির সাথে মিশ্রিত করে ৫ মিনিট ধরে মৃদু আঁচে সিদ্ধ করে খাওয়াতে হবে। প্রতি ২৪ ঘণ্টায় বাচ্চার প্রতি কেজি  ওজনের জন্য ১৩০ মিলিলিটার এই পরিমাণে খাওয়াতে হবে। যেসব বাচ্চা সর্বনিম্ন এই উল্লিখিত পরিমাণে খেতে চাইবে না অথবা খেতে পারবে না  তাদেরকে নাসা পথে স্থাপিত খাদ্য-নল দ্বারা এই খাবারটি দিতে হবে ৬ টি সমান ভাগে ভাগ করে। পরবর্তীতে, বাচ্চাটি কে শস্যজাতীয় খাবার দিতে হবে যেখানে পাস্তুরিত দুধ এবং উদ্ভিজ্জ তেলের পরিমাণ আরো বেশি থাকবে এবং চিনির পরিমাণ কিছুটা কম থাকবে। যখন রুচি পুনরায় ফিরে আসবে তখন বাচ্চাকে প্রতিদিন তার প্রতি কিলোগ্রাম ওজনের জন্য ২০০ মিলিলিটার হারে খাওয়াতে হবে। দানাদার শস্য জাতীয় খাবারের অথবা মৌখিক পুনরুদন দ্রবণের উভয়ের সাথেই জিংক,পটাসিয়াম,ভিটামিন এ এবং অন্যান্য ভিটামিন এবং খনিজলবণ যোগ করার পরামর্শ দেয়া হয় । যে সব শিশু স্তন্যপান করছে তাদের স্তন্য দুগ্ধপান অবশ্যই অব্যাহত রাখতে হবে।
এন্টিবায়োটিক/জীবাণুনাশক ঔষধ
বিশ্বস্বাস্থ্য সংস্থা এই পরামর্শ দেয় যে, তীব্র অপুষ্টির শিকার সব শিশুকেই  হাসপাতালে ভর্তি করতে হবে এবং তাদেরকে প্রশস্ত বা বৃহৎ পরিসরের (বেশি সংখ্যক জীবাণু প্রজাতির উপর কার্যকর) এন্টিবায়োটিক বা জীবাণুনাশক ঔষধ ( উদাহরণস্বরূপ : জেন্টামাইসিন এবং এম্পিসিলিন) দিতে হবে। এদের সাথে সাথে, হাসপাতালে ভর্তিকৃত বাচ্চাদেরকে প্রতিদিন অন্যান্য সংক্রমণের জন্য পরীক্ষা করতে হবে।
যদি বাচ্চার কলেরার আশঙ্কা করা হয় বা কলেরা হয়েছে সেই লক্ষণ দেখা যায় তাহলে বাচ্চাকে এমন একটি এন্টিবায়োটিক দিতে হবে যা ভিব্রিও কলেরা (V.Cholera) জীবাণুর উপর কার্যকর।  ইহা ডায়রিয়ার কারণে সৃষ্ট তরলহানি প্রায় ৫০% পর্যন্ত কমায় এবং ডায়রিয়ার ব্যাপ্তিকাল কমিয়ে প্রায় ৪৮ ঘণ্টায় নিয়ে আসে।
শারীরবৃত্তীয় ভিত্তি
পরিপাকপ্রক্রিয়া চলাকালীন শরীরের ভেতর হতে অন্ত্রের গহ্বরে তরল পদার্থ ক্ষরিত হয়। এই তরল আইসো-অসমোটিক বা রক্তরসের অভিস্রাব্যতার সমান অভিস্রাব্যতাবিশিষ্ট এবং যা কিনা উচ্চ পরিমাণে প্রায় ১৪২ মিলি ইকুইভেলেন্ট/লিটার, সোডিয়াম বহন করে।একজন স্বাস্থ্যবান ব্যক্তি প্রতিদিন প্রায় ২০০০ থেকে ৩০০০ মিলিগ্রাম পরিমাণ সোডিয়াম অন্ত্রের গহবরে নিঃসরণ করে । এই সোডিয়ামের প্রায় পুরোটাই পুনঃশোষিত হয়ে যায় যার ফলে শরীরের সোডিয়ামের পরিমাণ সবসময় ধ্রুবক বা অপরিবর্তিত থাকে।ডায়রিয়াজনিত অসুস্থতায়,এক্ষেত্রে অন্ত্রের নিঃসরণ পুনঃশোষিত হওয়ার আগেই শরীর থেকে বের হয়ে যায়। যখন তরল হারানোর পরিমাণ অত্যন্ত বেশি থাকে তখন কয়েক ঘণ্টার মধ্যেই এটি জীবনঘাতী পানিস্বল্পতা এবং ইলেক্ট্রোলাইট (শরীরের আয়ন বা চার্জপূর্ণ পদার্থ সমূহ) পদার্থের অসামঞ্জস্যতা সৃষ্টি করতে পারে। এই ক্ষেত্রে চিকিৎসার লক্ষ্য থাকে সোডিয়াম এবং হারিয়ে যাওয়া পানিকে পুনরুদ্ধার এবং পুনঃপূরণ করা মৌখিক পুনরুদন থেরাপি অথবা আন্তঃশিরা তরল প্রবাহের দ্বারা।
সোডিয়ামের শোষণ ঘটে ২টি ধাপে। প্রথম ধাপটি ঘটে অন্ত্রের আবরণী কোষের দ্বারা (আন্ত্রিক কোষ/অন্ত্রকোষ)। সোডিয়াম এইসব কোষের মধ্যে প্রবেশ করে গ্লুকোজের সাথে সহগমন প্রক্রিয়ার দ্বারা, এস.জি.এলটি-১  প্রোটিন বা দেহসারের সাহায্যে। অন্ত্রের কোষ হতে সোডিয়াম পাম্প প্রক্রিয়ায় বহিঃকোষীয় স্থানে বা কোষের বাইরে পরিবাহিত হয় সক্রিয় পরিবহন ব্যবস্থার (একটিভ ট্রান্সপোর্ট সিস্টেম) মাধ্যমে সোডিয়াম-পটাশিয়াম পাম্পের দ্বারা এবং পার্শ্বভিত্তি কোষাবরণীর ভেতর দিয়ে।
পার্শ্বভিত্তি-কোষঝিল্লিতে উপস্থিত সোডিয়াম পটাশিয়াম পাম্প ৩টি সোডিয়াম আয়ন বহিঃকোষীয় স্থানে প্রেরণ করে, একই সময়ে ২টি পটাশিয়াম আয়ন অন্ত্রের কোষের ভিতরে প্রবেশ করায়। এটি কোষের অভ্যন্তরে একটি নিম্নমুখী সোডিয়ামের নতি তৈরি করে । এস.জি.এল.টি এই নিম্নমুখী সোডিয়ামের নতি হতে প্রাপ্ত শক্তি ব্যবহার করে কোষশীর্ষস্থ ঝিল্লির মধ্যদিয়ে গ্লুকোজ পরিবহন করে গ্লুকোজের ঘনত্বের নতির বিপরীতে। এই সহগমন পরিবহনব্যবস্থা দ্বিতীয় সারি বা দ্বিতীয় শ্রেণির সক্রিয় পরিবহন ব্যবস্থার উদাহরণ।  জি.এল.ইউ.টি ( বা গ্লুট)  নামক একমুখী-পরিবাহক সমূহ পার্শ্ব ভিত্তিও ঝিল্লির মাধ্যমে গ্লুকোজ পরিবহন করে। যেহেতু এস.জি.এল.টি-১ এবং এস.জি.এল.টি-২ সোডিয়াম এবং গ্লুকোজকে কোষঝিল্লির মধ্য দিয়ে একই দিকে পরিবহন করে তাই এরা উভয়ই সিম্পোর্টার হিসাবে পরিচিত।
আবরণী কোষ এর ভিতরে এস.জি.এল.টি-১ দেহসার বা প্রোটিনের মধ্য দিয়ে গ্লুকোজের এই সহগমন প্রক্রিয়ায় সোডিয়ামের প্রয়োজনীয়তা অত্যাবশ্যক। ২ টি সোডিয়াম আয়ন এবং একটি গ্লুকোজ আয়ন ( অথবা গ্যালাকটোজ) একই সাথে কোষঝিল্লির মধ্য দিয়ে  পরিবাহিত হয়  এস.জি.এল.টি-১ প্রোটিনের মাধ্যমে। গ্লুকোজ ছাড়া অন্ত্রের সোডিয়াম  শোষিত হয় না।এই কারণে মৌখিক পুনরুদন লবণে সোডিয়াম এবং গ্লুকোজ উভয়ই অন্তর্ভুক্ত থাকে।প্রতিটি পরিবহন চক্রের  জন্য শতশত পানির অণু আবরণী কোষে প্রবেশ করে অসমোটিক সাম্যবস্থা বজায় রাখার জন্য।পরিণতিস্বরূপ সোডিয়াম এবং পানির শোষণ পুনরুদন সাধন করতে পারে, এমনকি ডায়রিয়া চলমান থাকলেও ।
সংজ্ঞায়ন
১৯৮০ সালের গোড়ার দিকে "মৌখিক পুনরোদন থেরাপি"  বলতে শুধুমাত্র বিশ্বস্বাস্থ্য সংস্থা (ডব্লিউ.এইচ.ও) এবং ইউনিসেফের নির্দেশিত প্রস্তুত প্রণালীকেই বোঝাতো।  ১৯৮৮ তে, এর সংজ্ঞা পরিবর্তিত হয় যাতে করে গৃহে তৈরি  দ্রবণও এই সংজ্ঞার অন্তর্ভুক্ত হতে পারে,  যেহেতু  উল্লেখিত সংস্থ্যাগুলোর নির্দেশকৃত উৎপাদিত দ্রব্যসমূহ সবসময় সহজলভ্য ছিলনা। ১৯৮৮ সালে এই সংজ্ঞাটি পুনরায় সংশোধিত হয় অব্যাহত খাদ্যপ্রদানকে একটি যথাযথ সহ-থেরাপি হিসেবে অন্তর্ভুক্ত করার জন্য। ১৯৯১  সনে, সংজ্ঞাটি এরূপ দাঁড়ায়,"জলযোজন তরল প্রদানে পরিবর্ধন" এবং ১৯৯৩ সনে সংজ্ঞাটি ব্যপ্তিলাভ করে দাঁড়ায়, " প্রদানকৃত তরলের  পরিমাণ বৃদ্ধি এবং অব্যাহত খাদ্যপ্রদান "
ক্রমবিকাশ
১৯৬০ এর আগপর্যন্ত,  ও.আর.টি বা মোখিক পুনরুদন থেরাপি পশ্চিমা বিশ্বের কাছে পরিচিত  ছিল না।  ১৮২৯ সালে কলেরা মহামারীতে রাশিয়া এবং পশ্চিম ইউরোপে ব্যাপক মৃত্যুর জন্য পানিস্বল্পতা একটি অন্যতম কারণ ছিল। ১৮৩১ সনে, উইলিয়াম ব্রুক ও'সগনেসি  কলেরায় আক্রান্ত ব্যক্তির মলের দ্বারা সোডিয়াম এবং পানি হারিয়ে  যাওয়ার প্রমাণ চিহ্নিত করেন এবং আন্তঃশিরা তরল থেরাপি (আইভি ফ্লুইড) এর পরামর্শ দেন। হাইপারটনিক আন্তঃশিরা থেরাপির পরামর্শ কলেরায় মৃত্যুহার  ৭০ থেকে ৪০ শতাংশে নামিয়ে আনতে সমর্থ হয়। পশ্চিমা বিশ্বে,আই.ভি বা আন্তঃশিরা থেরাপি মাঝারি এবং তীব্র পানিস্বল্পতার জন্য  "আদর্শ বা সোনালি মান" বিশিষ্ট থেরাপি হয়ে ওঠে।
১৯৫৭ সালে হেমেন্দ্রনাথ চ্যাটার্জী নামক একজন ভারতীয় চিকিৎসক কলেরা রোগীদেরকে ও.আর.টি বা মৌখিক পুনরুদন থেরাপির দ্বারা চিকিৎসার ফলাফল প্রকাশ করেন, যদিও  তনি নিয়ন্ত্রিত পর্যবেক্ষণ বা নিয়ন্ত্রিত পরীক্ষণ (কন্ট্রোলড ট্রায়াল) করেননি। কলেরা রোগীদের ক্ষেত্রে গ্লুকোজের উপস্থিতিতে,সোডিয়াম এবং ক্লোরাইডের শোষণ ঘটা সম্ভব,এই আবিষ্কারের উপর ভিত্তি করে রবার্ট এ. ফিলিপস একটি কার্যকরী ও.আর.টি বা মৌখিক পুনরুদন দ্রবণ আবিষ্কারের চেষ্টা করেন। কিন্তু ফিলিপের এই চেষ্টা বৃথা হয়, কারণ তিনি যে দ্রবণ ব্যবহার করেছিলেন তা ছিল অতিরিক্ত পরিমাণ হাইপারটনিক বা যার অভিস্রাব্যতা ছিল রক্তের অভিস্রাব্যতার তুলনায় অনেক বেশি।
১৯৬০ সালের গোড়ার দিকে, প্রাণরসায়ন বিশেষজ্ঞ রবার্ট কে.ক্রেন সোডিয়াম গ্লুকোজ সহগমন প্রক্রিয়া এবং অন্ত্রের গ্লুকোজ শোষণে এর ভূমিকা ব্যাখ্যা করেন। কলেরায় অন্ত্রের মিউকোসা কোষস্তর অক্ষত থাকে এই প্রমাণের সাথে যুক্ত হয়ে এটি এই ধারণা দেয় যে,  গ্লুকোজ এবং সোডিয়ামের আন্ত্রিক শোষণ অসুস্থতার সময়ও চলতে থাকে। এটি এই ধারণাকে সমর্থন করে যে কলেরার কারণে সৃষ্ট তীব্র ডায়রিয়ার সময়ও মৌখিক পুনরুদন সম্ভব। ১৯৬৭ - ১৯৬৮ এর মধ্যবর্তী সময়ে, নরবার্ট হার্শখর্ন হর এবং নাথানিয়েল এফ.পিয়েরস, যারা যথাক্রমে কর্মরত ছিলেন ঢাকা, বাংলাদেশ এবং কলকাতা, ভারতে, দেখান যে তীব্র কলেরায় আক্রান্ত রোগীরাও গ্লুকোজ,লবণ এবং পানি শোষণ করতে পারে এবং যা কিনা জলযোজন বজায় রাখার জন্য যথেষ্ট পরিমাণে ঘটে।  ১৯৬৮  সনে, ডেভিড আর. নালিন এবং রিচার্ড এ. ক্যাশ প্রতিবেদন দেন যে, যেসব প্রাপ্তবয়স্ক রোগীর কলেরা রয়েছে তাদের ক্ষেত্রে ডায়রিয়ার কারণে হারানো পরিমাণের সমপরিমাণ মৌখিক গ্লুকোজ-ইলেক্ট্রোলাইট দ্রবণ প্রদান করলে, তা আন্তঃশিরা তরল থেরাপির প্রয়োজন প্রায় ৮০ শতাংশ পর্যন্ত হ্রাস করে।
রফিকুল ইসলাম (১৯৩৬- ৫ মার্চ ২০১৮) ছিলেন একজন বাংলাদেশি চিকিৎসক এবং চিকিৎসা বিজ্ঞানী। তিনি ডায়রিয়ার চিকিৎসায় খাবার স্যালাইন (ওরস্যালাইন) আবিষ্কারের জন্যে পরিচিত। ১৯৭১ সালের বাংলাদেশ স্বাধীনতা যুদ্ধের সময় লাখ লাখ মানুষ বাস্তুচ্যুত হয় এবং শরণার্থীদের মধ্যে একটি কলেরা মহামারী ছড়িয়ে পড়ে। যখন আন্তঃশিরা তরল শেষ হয়ে যায় শরণার্থী শিবিরগুলোতে, রফিকুল ইসলাম এবং দিলীপ মহলানবিশ-একজন চিকিৎসক যিনি জন হপকিন্স আন্তর্জাতিক চিকিৎসা গবেষণা কেন্দ্রের সাথে কাজ করছিলেন কলকাতাতে, নির্দেশনা পান একটি মৌখিক পুনরুদন দ্রবণ তৈরি এবং তা পরিবারের সদস্য এবং সেবাদানকারীদের মধ্যে বিতরণের জন্যে যা কিনা তৈরি হবে আলাদা আলাদা উপাদান হতে। ঠিক এভাবেই ৩০০০-এরও বেশি কলেরায় আক্রান্ত ব্যক্তি ও.আর.টি প্রাপ্ত হয়। যেসব ব্যক্তিদের আন্তঃশিরা তরল থেরাপি দেয়া হয় তাদের ৩০% মৃত্যুহারের বিপরীতে, ও.আর.টি বা মৌখিক পুনরুদন থেরাপি প্রাপ্ত ব্যক্তিদের মধ্যে মৃত্যুহার ছিলো মাত্র ৩.৬ শতাংশ। এটি "ঢাকা স্যালাইন" নামেও পরিচিত ছিলো।  বাংলাদেশের স্বাধীনতা লাভের পর, একটি প্রচার প্রচারণা কর্মকাণ্ড শুরু হয়ে যায় ডায়রিয়ার চিকিৎসায় খাবার স্যালাইনের ব্যবহারের উপর। ১৯৮০ সালে বিশ্বস্বাস্থ্য সংস্থা (W.H.O)  ও.আর.এস বা মৌখিক পুনরুদন স্যালাইন বা ওরস্যালাইনকে স্বীকৃতি প্রদান করে।
১৯৮০ সালে বাংলাদেশি অলাভজনক প্রতিষ্ঠান ব্র‍্যাক একটি বাড়ি-বাড়ি, জনে-জনে বিক্রয় এবং মায়েদের ঘরে ব্যবহারের জন্যে ও.আর.টি বা মৌখিক পুনরুদন থেরাপি প্রশিক্ষণ দেয়ার উদ্দ্যেশ্যে একটি কর্মীবাহিনী তৈরী করে । ১৪ জন মহিলা, একজন রাঁধুনি এবং একজন পুরুষ তত্ত্বাবধানকারীর সমন্বয়ে একটি কার্যনির্বাহী দল গ্রাম হতে গ্রামে ভ্রমণ করে। বেশকিছু গ্রামের মহিলাদের সাথে সাক্ষাৎ করার পর তারা গ্রামের নারীদের নিজেদের তৈরি মৌখিক পুনরুদন তরল প্রস্তুত করতে উদ্বুদ্ধ করার ধারণা লাভ করে। তারা খুবই সহজলভ্য ঘরোয়া উপকরণ ব্যবহার করে, যা শুরু হয় "আধা সের" পরিমাণ পানি নিয়ে এবং এর মধ্যে এক মুঠো পরিমাণ চিনি এবং তিন আঙুলের এক চিমটি পরিমাণ লবণ যুক্ত করে। পরবর্তীতে, এই উদ্যোগটি টেলিভিশন এবং রেডিওতে প্রচার করা হয় এবং মৌখিক পুনরুদন লবণের প্যাকেটের একটি বাজার সৃষ্টি হয়। তিন দশক পর, জাতীয় জরিপ অনুযায়ী প্রায় ৯০% তীব্র ডায়রিয়ায় আক্রান্ত শিশুকে মৌখিক পুনরুদন তরল দেয়া হয় ঘরেই অথবা স্বাস্থ্যসেবা প্রতিষ্ঠানে।
২০০৬ হতে ২০১১ পর্যন্ত সময়কালে, ইউনিসেফ ধারণা করে যে বিশ্বব্যাপী প্রায় এক-তৃতীয়াংশ অনূর্ধ্ব ৫ বছর বয়সী শিশু যারা ডায়রিয়ায় আক্রান্ত হয়েছিলো তারা একটি মৌখিক পুনরুদন তরল গ্রহণ করেছিল, যার অঞ্চলভেদে পরিধি ছিলো হিসাবমতে ৩০% হতে ৪১% পর্যন্ত।
ও.আর.টি  ইউনিসেফ এর "জি.ও বি.আই এফ.এফ.এফ" (GOBI FFF) ( বৃদ্ধি পর্যবেক্ষণ, মৌখিক পুনরুদন থেরাপি, স্তন্যদুগ্ধ পান, টিকা দান, নারী শিক্ষা, পরিবার পরিকল্পনা, সম্পূরক খাদ্য প্রদান) কর্মসূচির একটি অন্যতম মুখ্য উপাদান। এই কর্মসূচির লক্ষ্য হলো স্বল্পব্যয়ী পদক্ষেপ দ্বারা উন্নয়নশীল দেশগুলোতে শিশুদের বেঁচে থাকার হার বাড়ানো এবং শিশুমৃত্যুর হার হ্রাস করা।
মোজাম্বিক গৃহযুদ্ধে আক্রান্ত শরণার্থীগণ, ১৯৯০
একটি ছোট রহস্যেঘেরা ব্যাপার ছিল  গভীর এবং  ছিদ্রযুক্ত কুয়াসমূহ পরিষ্কার পানির যোগান দেয়ার  পরও এবং শরণার্থীদেরকে হাত ধোয়ার জন্য উৎসাহিত করার পরেও কীভাবে মানুষজন অসুস্থ হচ্ছিল।  তারপর ইহা আবিষ্কৃত হল যে সবার হাত ধোওয়ার একটিমাত্র জায়গা ছিল এবং তা ছিল সেই একই বালতিতে যা দ্বারা পানি পরিবহন করা হত এবং যাতে পানি জমিয়েও রাখা হতো।  শুয়ের্ডলো তার প্রতিবেদনে লিখলেন যে, "সরু মুখ বিশিষ্ট পানির পাত্রের ব্যবহার খুবসম্ভত দূষণের সম্ভাবনা হ্রাস করতে পারে"।
ডানকান ব্যানার
ডানকান ব্যানার " স্টিফেন্স কাউন্টির একমাত্র দৈনিক সংবাদপত্র", আমেরিকার ওকলাহোমার, ডানকানে প্রকাশিত একটি পাঁচ দিনের (মঙ্গলবার থেকে শনিবার) দৈনিক পত্রিকা। ৫,০০০ প্রচলন সহ, পত্রিকাটি ১৮৯২ সাল থেকে কোন না কোন রূপে রয়েছে। ১৮৯২ সালে জেমস পি সাম্পসন প্রতিষ্ঠিত, ডানকান ব্যানার হ'ল ডানকানের প্রাচীনতম ব্যবসা যা এখনও একই নামে চলছে। এর প্রেস এখানে থামা প্রথম ট্রেনে ডানকানে এসেছিল। সংবাদপত্রটির মালিকানা কমিউনিটি নিউজপেপার হোল্ডিংস ইনক। মঙ্গলবার, বুধবার, বৃহস্পতিবার, শুক্র ও শনিবার সকালে পত্রিকাটি প্রকাশিত হয়।
শ্রীলঙ্কার পূর্বইতিহাস
এই নিবন্ধটি শ্রীলঙ্কার প্রাচীন ইতিহাস নিয়ে লিখিত যখন থেকে মানুষের বসবাস শুরু হয় যা প্যালিওলিথিক, মেসোলিথিক এবং প্রাথমিক লৌহ যুগের সাথে সম্পর্কিত।
প্রস্তরযুগের প্রায় ৩০০,০০০ বছর আগে থেকে শ্রীলঙ্কাতে প্যালিওলিথিক (হোমো ইরেক্টাস) মানুষের বসবাসের প্রমাণ পাওয়া গেছে এছাড়াও শ্রীলঙ্কায় প্রস্তরযুগের প্রায় ১২৫,০০০ বছর আগে প্রাগৈতিহাসিক বসতির শক্তিশালী প্রমাণ রয়েছে। মেসোলিথিক এবং লৌহ যুগের মধ্যে রূপান্তরের প্রমাণ নিতান্তই সুক্ষ্ন।
গত কয়েক শত বছরে সমুদ্রপৃষ্ঠের ত্তঠা-নামা শ্রীলঙ্কাকে ভারতীয় উপমহাদেশের সাথে সংযুক্ত করেছে। প্রায় খ্রিস্টপূর্ব ৫০০ বছর আগে শেষ সংযোগটি ঘটেছে।
প্যালিওলিথিক
ইরানামুদুতে প্রাপ্ত ফলাফলগুলো ইঙ্গিত করে যে প্রস্তরযুগের প্রায় ৩০০,০০০ আগে শ্রীলঙ্কাতে প্যালিওলিথিক মানুষ ছিল। শ্রীলঙ্কাতে প্রাগৈতিহাসিক মানুষের দ্বারা বসতি স্থাপনের নিশ্চিত প্রমাণ রয়েছে, যা প্রস্তরযুগের প্রায় ১২৫,০০০ বছর আগের।
মেসোলিথিক
দ্বীপটি প্রস্তরযুগের প্রায় ৩৪,০০০ বছর আগে ‘বালাঙ্গোডা ম্যান’  নামের একদল মানুষের (এলাকার নাম অনুসারে যেখানে তাদের দেহাবশেষ আবিষ্কার করা হয়েছিল) দ্বারা উপনিবেশ স্থাপন করা হয় বলে মনে হয়। মেসোলিথিক শিকারী দল হিসেবে তাদের সনাক্ত করা হয় যারা গুহায় বাস করত। পাহিয়াংলা গুহা দক্ষিণ এশিয়ায় আধুনিক মানুষের প্রাচীনতম সংস্করণ হিসেবে প্রমাণিত হয়েছে।
সুপরিচিত বাটাডোমবালেনা এবং ফা হিয়েন গুহাসহ এই গুহাগুলোর বেশিরভাগগুলো থেকে অনেক হস্তনির্মিত বস্তু পাওয়া গেছে, যা দ্বীপের প্রথম আধুনিক বাসিন্দা হিসেবে তাদেরকে নির্দেশ করে। বেলি-লেনা থেকে প্রমাণ পাওয়া গেছে যে প্রস্তরযুগের প্রায় ২৭,০০০ বছর আগে উপকূল থেকে লবণ সংগ্রহ করা হতো।
ওয়ারানা রাজা মহা বিহারের গুহায় ও কালাতুয়াওয়া এলাকায় সাম্প্রতিক খননকালে ৪ সেমি আয়তনের ছোট ছোট গ্রানাইটের সরঞ্জাম, মাটির পাত্র, পোড়ামাটির কাঠের অবশিষ্টাংশ এবং আট হাজার বছর আগের প্রস্তরযুগের কাদামাটির সমাধি পাত্র পাওয়া গেছে, যা মেসোলিথিক মানুষেরা ব্যবহার করত।
মেসোলিথিক- লৌহ যুগ রূপান্তর
শ্রীলঙ্কায় মেসোলিথিক থেকে লৌহ যুগের রূপান্তর যথেষ্ট পরিমাণে নথিভুক্ত করা হয়নি। হাম্বানটোটা জেলার গোদাভায়ায় একটি মানব কঙ্কাল পাওয়া যায়, যা ছিল ৩,০০০ থেকে ৫০০০ খ্রিস্টপূর্বাব্দের এবং এর সাথে কিছু পশু-হাড় ও পাথরের সরঞ্জাম ছিল।
এছাড়া, হোর্টন প্লেইনগুলো প্রমাণ করে যে এখানে ৮,০০০ খ্রিস্টপূর্বাব্দে কৃষিকাজের অস্তিত্ব ছিল। কেগালের কাছে দোরাওয়াক-কান্দার গুহা খননের সময় প্রায় ৪,৩০০ খ্রিস্টপূর্বাব্দে ব্যবহৃত মৃৎশিল্প, পাথরের সরঞ্জাম পাওয়া যা  খাদ্যশস্য চাষের ব্যবহারকে নির্দেশ করে।
মান্তাইতে প্রাপ্ত প্রায় ১৮০০ খ্রিস্টপূর্বাব্দের খিলানে তামার কাজ সম্পর্কে ধারণা লাভ করা যায়।
শ্রীলঙ্কাতে প্রাপ্ত দারুচিনি প্রায় ১৫০০ খ্রিস্টপূর্বাব্দে প্রাচীন মিশরে ব্যবহৃত হতো, যা এই দ্বীপের সাথে লেনদেনের সম্ভাবনাকে নির্দেশ করে।
লৌহ যুগ
আনুরাধাপুরায় ৯০০ খ্রিস্টপূর্বাব্দ আগে একটি বড় বসতি স্থাপন করা হয়েছিল বলে মনে করা হয় যেখানে লৌহ যুগের বিভিন্ন সংস্কৃতির লক্ষণ পাওয়া গেছে। সিগিরিয়ার মধ্যে আলিগালাতেও অনুরূপ অঞ্চল আবিষ্কৃত হয়েছে।
প্রাচীনতম গ্রন্থ দীপাভামসা এবং মহাভামসা বলে যে, এই দ্বীপটি ইয়াকখাস (দানব), নাগাস (কোবরা বা গোখরা) এবং দেভাসদের (দেবতা) বাসস্থান ছিল।
খ্রিস্টপূর্ব ৬০০ বছর আগের মৃৎশিল্প পাওয়া গেছে আনুরাধাপুরায়, যেখানে ব্রাহ্মী লিপি (লিপির সর্বকালের বিদ্যমান উদাহরণগুলির মধ্যে একটি) ও অ-ব্রাহ্মী লিপির লেখা ছিল যা পূর্ব এশিয়া থেকে সেমিটিক বাণিজ্যে ব্যবহারের ফলে এসেছে বলে মনে করা হয়।
আলুলা
thumb|আলুলা (রঙিন অংশ) thumb|right|250px|পূর্ণবয়স্ক [[টেকো ঈগল|টেকো ঈগলের (Haliaeetus leucocephalus) অবতরণ, এর বাম ডানার বাড়তি অংশটিই আলুলা নামে পরিচিত।]]
আলুলা বা বাস্টার্ড উইং বলতে কয়েক প্রজাতির আধুনিক (এবং বিলুপ্ত) পাখির ডানার অন্তঃস্থ অভিক্ষেপ আকারের অতিরিক্ত আরেকটি ছোট ডানাকে বোঝায়। আলুলা শব্দটি লাতিন আর এর অর্থ হচ্ছে ক্ষুদে ডানা। মূলত লাতিন ala (ডানা) শব্দটির অপভ্রংশ হল আলুলা। প্রজাতিভেদে এটি তিন থেকে পাঁচটি পালক নিয়ে গঠিত। আলুলার পালকগুলোর সন্নিবেশ অনেকটা মূল ডানার মতোই; মূল ডানায় যেমন পালকগুলো অর্ধবৃত্তাকারে সন্নিবেশিত থাকে, আলুলার ক্ষেত্রেও পালকগুলো অর্ধবৃত্তাকারে থাকে।
কার্যকারিতা
ওড়ার গতি নিয়ন্ত্রণের কাজে আলুলা ব্যবহৃত হয়। বেশিরভাগক্ষেত্রে গতি রোধ করার জন্য বা অবতরণের জন্য আলুলা ব্যবহৃত হয়। এক্ষেত্রে ডানার বিপরীতে আলুলা মেলে ধরে পাখিরা তাদের গতি নিয়ন্ত্রণ করে। আবার ওড়ার সময় ডানার তুলনায় আলুলা ঈষৎ বাঁকা করে ওড়াকে সহজ ও মসৃণ করা যায়। এর কাজ অনেকটা উড়োজাহাজের স্লেটের মত। সরাসরি ঝাঁপ দেওয়ার সময় আলুলা ডানার সাথে গুটিয়ে রাখা হয়।
বোদ
জনসংখ্যার উপাত্ত
ভারতের ২০১১ সালের আদমশুমারি অনুসারে বোদ শহরের জনসংখ্যা হল ৯,৮৮৬ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে বোদ এর সাক্ষরতার হার কম।
এই শহরের জনসংখ্যার ১৬% হল ৬ বছর বা তার কম বয়সী।
এই শহরে প্রধান কথ্য ভাষা হিন্দি, মালভি ভাষা (আঞ্চলিক ভাষা,যা হিন্দির উপভাষা) প্রচলন আছে।
আর্লেট অ্যালকক
আর্লেট অ্যালকক (জন্ম: আর্লেট ক্রিস্টিন আইডা ব্র্যাবেন্ট ৮ অক্টোবর ১৯৫৮) হলেন একজন মেটিস- কানাডীয় লোকসঙ্গীতশিল্পী, গীতিকার এবং সমাজকর্মী। আর্লেট তার স্পষ্টবাদী গানগুলোর জন্য সবচেয়ে বেশি পরিচিত। এসব গানে তিনি মেটিস এবং আদিবাসী কানাডীয়দের সম্মুখ অতীত ও বর্তমান প্রতিকুলতার বিবরণ তুলে ধরেছেন। ১৯৯৭ সাল থেকে তিনি আর্লেট নামে একাধিক মৌলিক ঘরানার সংগীতের দুটি পূর্ণ দৈর্ঘ্যের অ্যালবাম প্রকাশ করেছেন। উভয় অ্যালবাম কানাডা এবং মার্কিন যুক্তরাষ্ট্রে বিস্তৃত আদিবাসী রেডিওতে সম্প্রচারিত হয়েছে। আর্লেট উত্তর আমেরিকার বিভিন্ন আদিবাসী সংগীত পুরস্কারের জন্য মনোনীত হয়েছেন এবং ২০০৮ সালে নিউ মেক্সিকো এর অ্যালবাকের্কিতে নেটিভ-ই মিউজিকে বর্ষসেরা গীতিকার পুরস্কার জিতেছিলেন।
কর্মজীবন
আর্লেট কিশোরী বয়সে কবিতা লিখতেন এবং গিটার বাজানো শুরু করে গীতিকার হিসাবে খ্যাতি অর্জন করেছিলেন। তাঁর লেখায় তার আদিবাসী ঐতিহ্য, আধ্যাত্মিকতা, বর্ণবাদ এবং আবাসিক স্কুল নির্যাতনের উপর আলোকপাত করা হয়েছে।
জিন্নাত হোসেন
নির্বাচিত চলচ্চিত্রসমূহ
• বীর পুরুষ - ১৯৮৮
• জাদু মহল - ১৯৮৮
• বজ্র মুস্টি - ১৯৮৯
• সন্ত্রাস - ১৯৯১
• টপ রংবাজ - ১৯৯১
• ক্ষমা - ১৯৯২
• উথ্যান পতন - ১৯৯২
• সতর্ক শয়তান - ১৯৯৩
• ঘাতক - ১৯৯৪
• ঘৃনা - ১৯৯৪
• কমান্ডার - ১৯৯৪
• বিশ্বপ্রেমিক - ১৯৯৫
• এই ঘর এই সংসার - ১৯৯৫
• চাওয়া থেকে পাওয়া - ১৯৯৬
• আমার অন্তরে তুমি - ১৯৯৬
• পালাবি কোথায় - ১৯৯৭
• স্বপ্নের নায়ক - ১৯৯৭
• অনন্ত ভালবাসা (১৯৯৯)
পুরস্কার ও মনোনয়ন
জাতীয় চলচ্চিত্র পুরস্কার
প্যারালিম্পিকে বাংলাদেশ
বাংলাদেশের  প্যারালিম্পিকে অভিষেক হয় এথেন্সে অনুষ্ঠিত ২০০৪ গ্রীষ্মকালীন প্যারালিম্পিকে অংশগ্রহণের মাধ্যমে। অভিষেক প্যারালিম্পিকে বাংলাদেশের একমাত্র প্রতিনিধি এথলেট মকসুদ মকসুদ ছেলেদের ৪০০ মিটার (টি৪৬)-এ অংশগ্রহণ করেন কিন্তু হিটে সবচেয়ে বেশি সময় নিয়ে প্রতিযোগিতা থেকে ছিটকে পড়েন। ২০০৮ গ্রীষ্মকালীন প্যারালিম্পিকে বাংলাদেশের প্রতিনিধিত্ব করেন দৃষ্টি প্রতিবন্ধী আব্দুল কাদের সুমন, তিনি ছেলেদের ১০০ মিটার (টি১২) এ অংশগ্রহণ করেন এবং হিটে ধীরগতির রেকর্ড ১৬.৬৩ সেকেন্ড সময় নিয়ে প্রতিযোগিতা থেকে বাদ পড়েন।
বাংলাদেশ কখনো শীতকালীন প্যারালিম্পিকে অংশগ্রহণ করেনি।
রিয়াজুল রিজু
রিয়াজুল রিজু একজন বাংলাদেশী টেলিভিশন এবং চলচ্চিত্র পরিচালক। তার পরিচালিত প্রথম চলচ্চিত্র বাপজানের বায়স্কোপ (২০১৫)। ছবিটির জন্য তিনি ৪০তম জাতীয় চলচ্চিত্র পুরস্কারে তিনটি বিভাগে পুরস্কার লাভ করেন।
কর্মজীবন
চলচ্চিত্র নির্মাণের পূর্বে রিজু একটি চ্যানেলের অনুষ্ঠান প্রযোজক ছিলেন। সেই চ্যানেলে তিনি চারপাশ নামক একটি প্রামাণ্যচিত্র অনুষ্ঠানের প্রযোজনা করেন। এই অনুষ্ঠানের বায়স্কোপওয়ালা নিয়ে একটি পর্ব ছিল। এই থেকে তিনি বায়স্কোপ নিয়ে একটি চিত্রনাট্য তৈরি করেন। চিত্রনাট্যটি টেলিভিশন চলচ্চিত্রের জন্য তৈরি করা হলেও পরে তিনি গল্পটিকে চলচ্চিত্রে রূপ দেন। এই চিত্রনাট্য নিয়ে তিনি নির্মাণ করে তার প্রথম চলচ্চিত্র বাপজানের বায়স্কোপ (২০১৫)। তার নিজের প্রযোজনা প্রতিষ্ঠান 'কারুকাজ'-এর ব্যানারে ছবিটি নির্মিত হয়। মুক্তির কয়েকদিন পর ছবিটি বিভিন্ন প্রেক্ষাগৃহ থেকে নামিয়ে দেওয়া হলে ব্যবসায়িকভাবে ব্যর্থ হয়। তবে এটি রাষ্ট্রীয় ভাবে সম্মানিত হয়। ছবিটির জন্য রিজু ৪০তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক, এবং মাসুম রেজার সাথে যৌথভাবে শ্রেষ্ঠ চিত্রনাট্যকার বিভাগে পুরস্কার লাভ করেন। এছাড়া ছবিটি আরও পাঁচটি বিভাগে পুরস্কার লাভ করে।
নাগরী ইউনিয়ন
নাগরী ইউনিয়ন বাংলাদেশের গাজীপুর জেলার কালীগঞ্জ উপজেলার অন্তর্গত একটি ইউনিয়ন।
ইতিহাস
কালের স্রোতদ্বারা বহনকারী শীতলক্ষার তীরে গড়ে ওঠা কালীগঞ্জ উপজেলার একটি ঐতিহ্যবাহী অঞ্চল হলো নাগরী ইউনিয়ন। কাল পরিক্রমায় আজ নাগরী ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
যোগাযোগ ব্যবস্থা
নাগরী ইউনিয়নের মধ্য দিয়ে চলে গেছে হাইওয়ে তথা বিশ্বরোড। যা মিরের বাজার, গাজীপুর চৌরাস্তা, কাপাসিয়া হয়ে রাজশাহী মহাসড়কে যাওয়া যায়। এই মহাসড়কে চৌরাস্তায় পরিণত করেছে টঙ্গী-গাজীপুর সড়ক যা গাজীপুর চৌরাস্তা নামে সবার কাছে পরিচিত। এই ইউনিয়নের প্রাণকেন্দ্র উলুখোলা এবং নাগরী বাজার। এই বাজার থেকে উত্তরে নলছাটা গ্রাম এবং টঙ্গী কাগীগঞ্জ ম্যানরোড় পাকা রাস্তা চলে গেছে ঘোড়ারশাল। এই বাজার থেকে পশ্চিমে রায়েরদিয়া বাজার। এই রাস্তা দিয়ে টঙ্গী আব্দুলাপুর বাজারে খুব সহজে পৌছানো য়ায়। এই বাজার থেকে দক্ষিণে এশিয়ান বাইপাস রাস্তা এবং পূর্বাচল সিটি। এই বাজার থেকে নাগরী হয়ে ভূরুলিয়া পাকা রাস্তা। এসব গ্রামে যাওয়ার মাধ্যম হল রিকশা, অটো রিকশা, সিএনজি, টেম্পু ইত্যাদি।
দর্শনীয় স্থান
নাগরী গীর্জা
মাক্সিম ডেলাঙ্গে
মাক্সিম ডেলাঙ্গে (Maxime Delanghe; জন্ম: ২৩ মে ২০০১) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব সের্ক্লে ব্রুজের হয়ে গোলরক্ষক হিসেবে খেলেন।
২০১৬ সালে, ডেলাঙ্গে বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মাক্সিম ডেলাঙ্গে ২০০১ সালের ২৩শে মে তারিখে বেলজিয়ামের হালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।
মনোযোগের অর্থনীতি
মনোযোগের অর্থনীতি বলতে ২১শ শতকে এসে তথ্য ও যোগাযোগ প্রযুক্তি খাতের ব্যবস্থাপনায় আলোচিত একটি ধারণাকে বোঝায়, যেখানে মানুষের মনোযোগকে একটি বিরল বিনিময়যোগ্য পণ্য হিসেবে গণ্য করে তথ্য ব্যবস্থাপনার বিভিন্ন সমস্যার সমাধান করা হয়।
মার্কিন মনোবৈজ্ঞানিক সমিতির সংজ্ঞা অনুযায়ী "মনোযোগ হল এমন একটি মানসিক অবস্থা, যাতে সংজ্ঞানীয় সম্পদগুলি পরিবেশের অন্য সব দিক বাদ দিয়ে কিছু বিশেষ দিকের উপরে কেন্দ্রীভূত হয়।" আরেকটি সংজ্ঞা অনুযায়ী "মনোযোগ হল কোনও বিশেষ তথ্যের উপরে কেন্দ্রীভূত মানসিক সংযোগ। তথ্য আমাদের চেতনায় আসে, আমরা বিশেষ কোনও তথ্যের প্রতি মনোযোগ দেই এবং এরপরে সিদ্ধান্ত নেই কোনও পদক্ষেপ নেব না কি নেব না।" মনোযোগ একটি সীমিত সম্পদ।
মানব ইতিহাসের সিংহভাগ সময় জুড়ে তথ্য ছিল দুষ্প্রাপ্য। কয়েক শতক আগেও সিংহভাগ মানুষ পড়তে লিখতে পারত না, শিক্ষা ছিল বিলাসিতা। এর বিপরীতে বর্তমানে আধুনিক তথ্য যুগে এসে প্রায় সবার আন্তর্জাল তথা ইন্টারনেট সংযোগ থাকার সুবাদে বিপুল পরিমাণ ডিজিটাল বিষয়বস্তু (তথ্য, সাহিত্য, শিল্পকলা) তাৎক্ষণিকভাবে সুলভ এমনকি বিনামূল্য হয়ে পড়েছে। কিন্তু মানুষের মনে তথ্য প্রক্রিয়াজাতকরণ ক্ষমতার কোনও পরিবর্তন হয়নি। প্রতিদিন সময়ের পরিমাণ এক মিনিটও বাড়েনি। ফলে তথ্য নয়, বরং মনোযোগ একটি সীমিতকারী নিয়ামকে পরিণত হয়েছে। তাত্ত্বিকভাবে পরিমাপযোগ্য না হলেও কোনও একটি বিশেষ বিষয়ের উপরে মানুষ কতটুকু সময় মনোযোগ দান করে, তার উপর ভিত্তি করে মনোযোগের একটি মূল্যমান বের করা সম্ভব। ইংরেজিতে "মনোযোগ দিয়ে পরিশোধ" (টু পে অ্যাটেনশন) নামক যে পদবন্ধটি আছে, তা থেকে বোঝা যায় মনোযোগ একটি সীমিত মানসিক সম্পদ, যার অর্থনৈতিক মূল্য আছে। একটি বিষয়ে মনোযোগ দিলে অপর দিকে সেটি দেওয়া সম্ভব নয়। সবার কাছে এখন এত বেশি তথ্য লভ্য হয়ে পড়েছে যে এর ফলে মনোযোগ ব্যবহার করে সবচেয়ে মূল্যবান তথ্যটি বের করে নিয়ে অপ্রাসঙ্গিক খুঁটিনাটি বাদ দেওয়ার ব্যাপারটি গুরুত্বপূর্ণ হয়ে উঠেছে। ১৯৭১ সালেই মার্কিন মনোবিজ্ঞানী ও নোবেল স্মারক পুরষ্কার বিজয়ী অর্থনীতিবিদ হার্বার্ট সাইমন ভবিষ্যৎবাণী করেছিলেন যে "একটি তথ্য-সমৃদ্ধ বিশ্বে তথ্যের প্রাচুর্যের ফলে অন্য কিছু ঘাটতির সৃষ্টি হবে, যা হল তথ্য যা কিছু ভোগ করে। তথ্য কী ভোগ করে, তা স্পষ্ট প্রতীয়মান: তথ্য তার গ্রাহকের মনোযোগ ভোগ করে।"
সমসাময়িক তথ্য যুগে এসে পরিগণক যন্ত্র (কম্পিউটার), বুদ্ধিমান মুঠোফোন (স্মার্টফোন) ও আন্তর্জাল (ইন্টারনেট) সবার হাতের কাছে চলে আসায় তথ্য আর কোনও মূল্যবান সম্পদ নয়, বরং মানুষের মনোযোগ হল তার চেয়ে বেশি মূল্যবান। এ কারণে তথ্যপ্রযুক্তি দানব প্রতিষ্ঠানগুলি (যেমন গুগল, মেটা, অ্যাপল, অ্যামাজন, মাইক্রোসফট) প্রায় বিনামূল্যে তাদের তথ্য সরবরাহ সেবাটি প্রদান করে থাকে। ব্যবহারকারীরা তাদের মনোযোগ দিয়ে (অর্থাৎ মোটা দাগে কতটুকু সময় তারা ঐ সব প্রতিষ্ঠানের ডিজিটাল মঞ্চে ব্যয় করছে) ঐসব প্রতিষ্ঠানকে লাভবান করে। ব্যবহারকারী যত বেশি সময় কোনও ওয়েবসাইটে বা আন্তর্জাল মঞ্চে ব্যয় করবে, তাকে কোনও কিছু ক্রয় করতে প্ররোচিত করা তত বেশি সহজ হয়ে উঠবে। এ কারণে কোনও কোনও বিশ্লেষক ২১শ শতকের প্রথম দুই দশককে "তথ্য অর্থনীতি" না বলে "মনোযোগের অর্থনীতি" হিসেবে অভিহিত করেছেন।
সফটওয়্যার বা ওয়েবসাইট তথা আন্তর্জাল সেবার ব্যবহারকারী আন্তঃক্রিয়াতল (ইউজার ইন্টারফেস) নকশা করার সময় মনোযোগ অর্থনীতির ব্যাপারটি মাথায় রাখা হয়। যদি কোনও ব্যবহারকারীর কোনও কিছু খুঁজে পেতে অত্যধিক সময় লাগে, তাহলে সে হয়ত প্রতিদ্বন্দ্বী কোনও সেবাতে স্থানান্তর করতে পারে। তাই ব্যবহারকারীকে যেন তার জন্য সবচেয়ে প্রাসঙ্গিক, আগ্রহজনক ও ব্যক্তিমাফিক-নির্বাচিত তথ্য উপস্থাপন করা হয়, সে ব্যাপারটি কুকি, অনুসন্ধানের ইতিহাস কিংবা দর্শনের ইতিহাস, ইত্যাদি ব্যবহার করে নিশ্চিত করা হয়। ফলে ব্যবহারকারীর মনোযোগ ঐ সেবায় "আটকা" পড়ে যায়। এ কারণে মনোযোগের অর্থনীতির পাশাপাশি আরেক নতুন ধারণার আবির্ভাব ঘটেছে, যার নাম "অভিজ্ঞতার অর্থনীতি"। ঐ ধারণা অনুযায়ী কোনও ব্যবসা প্রতিষ্ঠানকে যদি তাদের ক্রেতাদের মনোযোগ আকর্ষণ করতে হয়, তাহলে ঐসব ক্রেতাকে এমন সমৃদ্ধ অভিজ্ঞতা প্রদান করতে হবে যেন তারা মনোযোগ দিতে বাধ্য হয়।
মনোযোগ অর্থনীতির সাথে সংশ্লিষ্ট আরেকটি ধারণা হল "জড়িত থাকা"-র (এনগেজমেন্ট) পরিমাপ। কোনও ব্যবহারকারীর মনোযোগ পরিমাপ করার জন্য এই পরোক্ষ মাপকাঠিটি প্রয়োগ করা হয়। একটি ডিজিটাল মঞ্চ ব্যবহারকারীর সংখ্যা, ব্যবহারকারীদের মঞ্চে প্রতিবার সংযুক্তির দৈর্ঘ্য, দৈনিক সংযুক্তির সংখ্যা, কম্পিউটার বা ফোনের পর্দায় কতক্ষণ মঞ্চটি প্রদর্শিত হয়, ব্যবহারকারীর রাখা মন্তব্যের সংখ্যা, ব্যবহারকারীর রাখা কোনও প্রতিক্রিয়ার সংখ্যা, ইত্যাদি মাপকাঠি ব্যবহার করে তার "জড়িত থাকা"-র মাত্রা হিসাব করা হয়।
১৯৯৭ সালে আন্তর্জালভিত্তিক তথ্যপ্রযুক্তি সাময়িকী ওয়াইয়ার্ড-এ প্রকাশিত একটি নিবন্ধে মার্কিন বিশেষজ্ঞ মাইকেল গোল্ডহেবার প্রথম "মনোযোগের অর্থনীতি" কথাটি ব্যবহার করেন। তিনি এটিকে আন্তর্জাল অর্থনীতির মূল উপক্ষেত্র হিসেবে চিহ্নিত করেন। গোল্ডহেবারের মতে ২০শ শতকের শেষে এসে উন্নত বিশ্বের শ্রমশক্তির একটি তাৎপর্যপূর্ণ অংশ আর ভৌত পণ্য উৎপাদন, পরিবহন ও বিতরণের সাথে জড়িত নয়, বরং তারা তথ্যের কোনও না কোনও রূপ ব্যবস্থাপনা করে জীবিকা নির্বাহ করে। এই নতুন অর্থনীতির নাম দেওয়া হয় "তথ্য অর্থনীতি"। কিন্তু তার মতে এই উপাধিটি সঠিক নয়। অর্থনীতি হল কোনও সমাজ তার দুষ্প্রাপ্য সম্পদগুলি কীভাবে ব্যবহার করে, সে সংক্রান্ত কর্মকাণ্ড। কিন্তু আধুনিক তথ্যযুগে এসে তথ্য কোনও দুষ্প্রাপ্য সম্পদ নয়, বরং তথ্য বাতাসের মত সর্বক্ষণ ও সর্বব্যাপী বিদ্যমান। অন্যদিকে আন্তর্জালে সত্যিকার অর্থে যে জিনিসটি দুষ্প্রাপ্য, তা হল মানুষের মনোযোগ। তাই স্বাভাবিকভাবেই আন্তর্জাল জগতের অর্থনীতির মূল বিনিময় মুদ্রা হল মনোযোগ, তথ্য নয়।
নতুন আন্তর্জাল অর্থনীতিতে সেবাগ্রাহক বা ব্যবহারকারীর মনোযোগ যে অর্থের সমতুল্য, তার একটি উদাহরণ হল আন্তর্জাল ভিত্তিক সরাসরি সঙ্গীত পরিবেশনা মঞ্চ স্পটিফাইয়ের মূল্য পরিশোধ পদ্ধতি। প্রাথমিকভাবে গ্রাহকেরা স্পটিফাইয়ের বিনামূল্যের একটি সংস্করণ ব্যবহার করতে পারেন, কিন্তু এর বিনিময়ে তাদেরকে গান শোনার ফাঁকে ফাঁকে বাধ্যতামূলকভাবে কিছুক্ষণ বিজ্ঞাপন শুনতে হয়, নইলে পরবর্তী গান শোনা যায় না। এভাবে ব্যবহারকারীরা তাদের মনোযোগকে মুদ্রা হিসেবে ব্যবহার করে স্পটিফাইয়ের সেবার মূল্য পরিশোধ করেন। কিন্তু স্পটিফাইয়ের দ্বিতীয় একটি সংস্করণে যদি ব্যবহারকারী অর্থের দ্বারা মাসিক একটি মূল্য পরিশোধ করেন, তাহলে তাকে আর কোনও বিজ্ঞাপন শুনতে হয় না। এভাবে মনোযোগকে বিনিময়যোগ্য সম্পদ হিসেবে ব্যবহার করে স্পটিফাই গ্রাহক ধরে রাখে ও ভবিষ্যত অর্থ-পরিশোধকারী গ্রাহক সৃষ্টি করে।
সঞ্জীবিনী
সঞ্জীবিনী একটি বাংলা চলচ্চিত্র যেটি সুকুমার দাসগুপ্ত পরিচালনা করেন। এই চলচ্চিত্রটি ১ জানুয়ারি ১৯৫২ সালে এম.পি. প্রোডাকশনস প্রাইভেট লিমিটেড ব্যানারে মুক্তি পেয়েছিল। এই সিনেমাটির মুখ্য চরিত্রে অভিনয় করেন উত্তম কুমার, রেভা দেবী এবং সন্ধ্যা রানী।
মানুয়েল লাজ্জারি
মানুয়েল লাজ্জারি (Manuel Lazzari, ; জন্ম: ২৯ নভেম্বর ১৯৯৩) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের শীর্ষ স্তর সেরিয়ে আ-এর ক্লাব লাৎসিয়ো এবং ইতালি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৮ সালে, লাজ্জারি ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, লাজ্জারি এপর্যন্ত ৩টি শিরোপা জয়লাভ করেছেন, যার মধ্যে ২টি এসপিএএলের হয়ে এবং ১টি লাৎসিয়োরহয়ে জয়লাভ করেছেন।
প্রারম্ভিক জীবন
মানুয়েল লাজ্জারি ১৯৯৩ সালের ২৯শে নভেম্বর তারিখে ইতালির ভালদানিয়োয় জন্মগ্রহণ করেছেন এবং সেখানেই তার শৈশব অতিবাহিত করেছেন।
ফাঁদ-সীমা পদ্ধতি
ফাঁদ-সীমা পদ্ধতি নির্দিষ্ট কিছু গোত্রের অন্তর্গত নির্দিষ্ট কয়েকটি প্রজাতির পাখির শিকার ধরা বা খাদ্য আহরণের একটি পদ্ধতি। কাঠঠোকরা আর হামিংবার্ডেরা এ পদ্ধতিটি অবলম্বন করে খাদ্য আহরণ করে। এ পদ্ধতিতে পাখিরা একটি নির্দিষ্ট সীমার মধ্যে অবস্থিত বাছাই করা কয়েকটি বৃক্ষ, পুষ্প অথবা স্থানের মধ্যে খাবার অনুসন্ধান করে বেড়ায়।
মালিক মাজহার আব্বাস রান
মালিক মাজহার আব্বাস রান (১ ফেব্রুয়ারি ১৯৫৩ - ১৬ জানুয়ারী ২০১৯) একজন পাকিস্তানি রাজনীতিবিদ ছিলেন যিনি ১৯৯৭ থেকে ১৯৯৯ সাল পর্যন্ত, মে ২০১৩ থেকে মে ২০১৮ এবং আবার জুলাই ২০১৮ থেকে জানুয়ারী ২০১৯ পর্যন্ত পাঞ্জাবের প্রাদেশিক পরিষদের সদস্য ছিলেন।